b'\n_START_ARTICLE_\nPablo de Sarasate\n_START_SECTION_\nBiografie\n_START_PARAGRAPH_\nS-a n\xc4\x83scut \xc3\xaen familia unui muzicant militar spaniol. A \xc3\xaenceput s\xc4\x83 c\xc3\xa2nte la vioar\xc4\x83 la v\xc3\xa2rsta de 5 ani fiind \xc3\xaendrumat de tat\xc4\x83l s\xc4\x83u, iar ulterior a luat lec\xc8\x9bii particulare de la un profesor local, care a observat talentul precoce al b\xc4\x83ie\xc8\x9belului. La v\xc3\xa2rsta de 8 ani a dat primul concert \xc3\xaen ora\xc8\x99ul A Coru\xc3\xb1a._NEWLINE_Performan\xc8\x9ba lui Sarasate a fost observat\xc4\x83 imediat de un patron b\xc3\xa2tr\xc3\xa2n, care l-a sprijinit financiar pe Pablo, ca acesta s\xc3\xa2-\xc8\x99i continue studiile la maestrul Manuel Rodr\xc3\xadguez Saez din Madrid, unde a intrat \xc3\xaen gra\xc8\x9biile reginei Isabela II. Ulterior, pe m\xc4\x83sura cre\xc8\x99terii abilita\xc8\x9bilor interpretative, a fost trimis la studii la  Jean-Delphin Alard la Conservatorul din Paris,  la v\xc3\xa2rsta de 12 ani._NEWLINE_Aici, la v\xc3\xa2rsta de 17 ani a intrat \xc3\xaen competi\xc8\x9bie pentru Premiul I la conservator, pe care l-a c\xc3\xa2\xc8\x99tigat, performan\xc8\x9b\xc4\x83, care nu reu\xc8\x99ise nim\xc4\x83nui p\xc3\xa2n\xc4\x83 la el, \xc3\xaentruc\xc3\xa2t, concursul fusese abia \xc3\xaenfiin\xc8\x9bat. Ulterior, \xc3\xaen anul 1911 acela\xc8\x99i premiu a fost acordat violonistului Manuel Quiroga, care era adesea comparat pentru stilul s\xc4\x83u interpretativ cu Pablo Sarasate. _NEWLINE_Sarasate \xc8\x99i-a f\xc4\x83cut debutul al Paris \xc3\xaen anul 1860, iar \xc3\xaen anul urm\xc4\x83tor a debutat la Londra.  Pe parcursul carierei sale a dat concerte \xc3\xaen Europa, America de Nord \xc8\x99i cea de Sud. Calitatea principal\xc4\x83 a violonistului Sarasate a fost sunetul pur, \xc8\x99i dexteritatea,  cu care interpreta piesele cele mai complicate, care i-au adus faima de virtuoz.  Pe parcursul carierei precoce a interpretat mai ales fantezii de oper\xc4\x83 (de exemplu, Fantezia Carmen), precum \xc8\x99i compozi\xc8\x9bii proprii. Tonalitatea spaniol\xc4\x83 a viorii lui Sarasate i-au adus o faim\xc4\x83 suplimentar\xc4\x83. De exemplu, a interpretat "Simfonia spaniol\xc4\x83" de  \xc3\x89douard Lalo\' \xc8\x99i Introducere \xc8\x99i Rondo Capriciosso de Camille Saint-Sa\xc3\xabns, scris\xc4\x83 special pentru Sarasate, \xc8\x99i dedicat\xc4\x83 lui. _NEWLINE_Unul dintre admiratorii lui a fost  George Bernard Shaw, care i-a f\xc4\x83cut comentarii elogioase. Poate cea mai cunoscut\xc4\x83 compozi\xc8\x9bie interetat\xc4\x83 de Sarasate a fost Zigeunerweisen (Melodii \xc8\x9big\xc4\x83ne\xc8\x99ti, 1878), care i-a adus \xc8\x99i mai mult\xc4\x83 faim\xc4\x83 dec\xc3\xa2t Fantezia Carmen. _NEWLINE_Sarasate a transpus de asmenea pentru vioar\xc4\x83 compozi\xc8\x9bii ale altor autori, a creat \xc8\x99i interpretat \xc3\xaen concerte "potpuri". De exemplu: Fantezie la "La forza del destino"  (Opus 1),  "Souvenirs de Faust", sau varia\xc8\x9bii la Flautul fermecat de Wolfgang Amadeus  Mozart._NEWLINE_La Bruxel a \xc3\xaent\xc3\xa2lnit-o pe Berta Marx, care l-a \xc3\xaenso\xc8\x9biit \xc8\x99i l-a acompaniat la pian prin Europa, Mexic, SUA. Au dat \xc3\xaempreun\xc4\x83   circa 600 de concerte. Tot ea a aranjat dansurile spaniole compuse de Sarasate pentru pian. _NEWLINE_Sarasate a decedat la  Biarritz \xc3\xaen Fran\xc8\x9ba de bron\xc8\x99it\xc4\x83 cronic\xc4\x83. Dou\xc4\x83 intrumente unice, construite de Antonio Stradivarius poart\xc4\x83 numele Sarasate Stradivarius. Primul  este de fapt un instrument construit \xc3\xaen anul 1724 de Stardivarius. A doua vioar\xc4\x83 Stradivarius-Boissier, construit\xc4\x83 \xc3\xaen anul 1713 a fost achizi\xc8\x9bionat\xc4\x83 de  Consrvatorul real superior de muzic\xc4\x83 din Madrid. Printre discipolii lui Sarasate se num\xc4\x83r\xc4\x83 Alfred de S\xc3\xa8ve. Actualmente la Pamplona au loc festivaluri tradi\xc8\x9bionale muzicale \xc3\xaenchinate lui Sarasate .'